བོད་བརྒྱུད་ནང་བསྟན་གྱི་དགོན་པ་དག་ནི་ཆོས་ལུགས་ཆོ་གའི་རྣམ་པ་ཁོ་ན་སྤེལ་ས་ཙམ་མ་ཡིན་པར།རྒྱ་གར་གྱི་ནཱ་ལེནྡྲ་སོགས་དགོན་ཆེན་རྣམས་ལ་དཔེ་བལྟས་ནས་བཙུགས་པའི་སྣ་འཛོམས་རང་བཞིན་གྱི་གཙུག་ལག་སློབ་ཆེན་ཞིག་སྟེ།གོ་རིམ་དམ་ཞིང་ཞིབ་ཚགས་པོའི་སློབ་གཉེར་གྱི་ཁྱད་ཆོས་དང་ལྡན་པ་ཞིག་གོ།ཚད་མ་རིག་པ་ཞེས་པ་ནི་རིག་གནས་ཆེ་ཆུང་བཅུའི་གྲས་ཀྱི་གཅིག་ཡིན་ལ།གྲྭ་སའི་སློབ་གཉེར་བ་ཞིག་ལ་མཚོན་ན་ཐོག་མར༼བསྡུས་གྲྭ༽ནས་རིམ་པར༼ཚད་མ་སྡེ་བདུན༽སོགས་ལ་ལོ་གསུམ་ནས་ལྔ་བར་ནན་ཏན་གྱིས་སྦྱང་དགོས་པའི་སྲོལ་ད་ལྟའི་བར་དུ་མ་ཉམས་པར་མཆིས།ཆེས་སྤྱིར་བཏང་གི་དངོས་པོ་ནས་བཟུང་རིམ་བཞིན་རྙོག་དྲ་ཆེ་ཞིང་བརྗོད་དོན་ཟབ་པའི་ཆོས་རྣམས་ཀྱི་ཚུལ་ལ་ཇི་ལྟར་ངོས་འཛིན་ཤེས་པ་དང་།དབྱེ་འབྱེད་གཏོང་བ།བརྡར་ཤ་གཅོད་པ།རིགས་འདེད་བྱེད་པ་ལ་སོགས་བློ་གྲོས་ཀྱི་དཀྱིལ་འཁོར་ཀུན་ནས་འབྱེད་པ་ལ་ཚད་མ་རིག་པར་ལྡེ་མིག་ལྟ་བུའི་འདུ་ཤེས་ཀྱིས་སྦྱོང་བ་སྤྱོད་སྒོ་དང་པོའོ།།